Shaniyaz baqsı — (1907-1990). Shaniyaz Yerniyazov ta Qaraqalpaq xalqının' yen' su'yikli baqsılarının' biri. Wol 1927-jıldan baslap baqsıshılıq wo'neri menen tanıla basladı. ataqlı Tilewmurat baqsının' sha'kirti. Shaniyaz baqsı qaraqalpaqtın' 62 namasın atqarıp bilgen. A'sirese, ""G'a'rip-ashıq"" da'stanının' Qazı Ma'wlik variatın sheber atqarg'an. 1937-jılı To'rtku'lde wo'tkerilgen baqsılardın' Shaniyaz Yerniyazov birinshi orındı iyelegen. Wonın' atqarg'an namaları ha'zir de jas baqsılar ta'repinen sheberlik penen atqarılmaqta. 1992-jılı 13-avgust ku'ni Qarao'zek rayonında Shaniyaz baqsı Yerniyazov ulının' atına Respublikalıq baqsılar ko'rik tan'lawı wo'tkerilip, jarıs juwmag'ında, No'kisli baqsı Turg'anbay Qurbanov birinshi orındı jen'ip, Qaraqalpaqtın' ala moynaq duwtarı menen sıylıqlandı. Turg'anbay Qurbanovqa ""Qaraqalpaqstang'a xizmet ko'rsetken baqsı"" hu'rmetli atag'ı berildi. Qarao'zek rayonında Shaniyaz baqsının' atına ko'she qoyıldı. Wonın' wo'lmes namaları xalıqqa xızmet yetiwin dawam yetpekte.